મ્યુનિ. ચૂંટણીને આડે હવે ત્રણ દિવસ બાકી રહયાં છે ત્યારે શાસક ભાજપે અમદાવાદના નાગરિકો માટે ચૂંટણી ઢંઢેરાને બદલે પાંચ વર્ષની કાર્યયોજના જાહેર કરી છે. જેની વિગતો આપતાં સંગઠન પ્રભારી આઇ.કે.જાડેજાએ જણાવ્યું હતું કે, મુખ્યમંત્રી આનંદીબેન પટેલના નેતૃત્વમાં ચાલી રહેલી વિકાસયાત્રાને દરેક નાગરિક સુધી પહોંચાડવા તથા શહેરને લિવેબલ અને લવેબલ સિટી બનાવવા માટે મ્યુનિ.ને રાજય અને કેન્દ્રના શહેરી વિકાસ મંત્રાલય તરફથી વિશેષ પ્રકારની વિકાસ ગ્રાંટનો લાભ મળી રહ્યો છે, તેથી શહેરને વિકાસની વધુ ઊંચાઇએ પહોંચાડવાનું ભાજપનું લક્ષ્ય છે, જેનો દરેક નાગરિકને લાભ મળશે.